Translate the text from Welsh to English.



 
Mae Rhaglen Cyfleusterau Cymunedol Llywodraeth Cymru yn darparu grantiau i sefydliadau brynu a gwella adeiladau a phrosiectau sy’n cael eu rhedeg gan y gymuned ac sy’n cael llawer o ddefnydd.


Mae’r cyllid yn cael ei ddyrannu ar ddwy lefel; grantiau bach o lai na £25,000 a grantiau mwy o hyd at £250,000, ac mae modd gwneud ceisiadau gydol y flwyddyn.


Mae 157 o brosiectau wedi cael eu hariannu ers lansio’r rhaglen yn 2015 ac mae’r cylch diweddaraf hwn yn codi cyfanswm y grantiau a roddwyd i £28\.2 miliwn.


Mae cyhoeddiad heddiw o £3\.7 miliwn mewn grantiau yn golygu y bydd gwerth bron i £9 miliwn o brosiectau yn cael eu cyflawni ledled y wlad. 


Yn y De, dyma’r prosiectau a gafodd £25,000 neu lai:


* Clwb Ieuenctid Bechgyn a Merched Ynys\-hir – gwneud gwaith cynnal a chadw hanfodol;
* Ffrindiau Parc Aberdâr – creu pad sblasio/sbrencio o bwll padlo sy’n segur ar hyn o bryd;
* Girl Guides Porthcawl – ailwampio eu Cwt Geidiau;
* Cymorth i Ferched Rhondda Cynon Taf – creu swyddfa yn Aberdâr;
* Canolfan Gymunedol Swffryd, Crymlyn – gwella mynediad i’r anabl;
* Horn Development Association, Caerdydd – adnewyddu’r cawodydd a’r toiledau yn eu clwb ieuenctid sydd newydd ailagor;
* Clwb pêl\-droed Abertillery Bluebirds – adnewyddu eu cegin a’u toiledau;
* Partneriaeth Cymunedau Cwm Aber – rhoi wyneb newydd ar y pad sblasio/sbrencio;
* Eglwys Fedyddwyr Bethany, Casnewydd – atgyweirio’r to a difrod dŵr i’w hystafell gyfarfod;
* Eglwys Fedyddwyr Hope, Pen\-y\-bont ar Ogwr – chwalu’r toiledau y tu allan a chreu cyfleusterau hygyrch y tu mewn.


 Dyma’r prosiectau a gafodd hyd at £250,000:


* Eglwys Fedyddwyr Aenon, Treforys – adnewyddu eu cyfleuster, dymchwel adeilad parod a chodi adeilad arall yn ei le;
* Amman Valley Trotting Club – creu cegin a thoiledau hygyrch yn ei sgubor ddigwyddiadau er mwyn i’r gymuned allu gwneud mwy o ddefnydd ohoni;
* Cylch Meithrin Seren Fach, Aberpennar – ailwampio ei adeilad presennol er mwyn cynyddu nifer y lleoedd gofal plant a gynigir;
* Eglwys Glenwood, Llanedeyrn – datblygu canolfan iechyd a llesiant i’r gymuned leol;
* Canolfan Gymunedol Rhiwderyn, Casnewydd – atgyweirio y tu allan i’r adeilad er mwyn i’r gymuned allu defnyddio rhannau o’r adeilad nad oes modd eu defnyddio ar hyn o bryd;
* ProMo Cymru, Institiwt Glynebwy \- gwella’r adeilad Gradd II, gan gynnwys atgyweirio’r to a diweddaru’r system drydanol;
* Panteg House Employees Club – creu cyfleuster dan do, aml\-gamp yn lle dau gwrt tennis segur;
* Yr Hen Ysgol, Llys\-faen – ailwampio adeilad yr Hen Ysgol a chodi adeilad arall yn lle’r adeilad dros dro sy’n gwasanaethu fel llyfrgell ac ystafell gyfarfod i’r gymuned.


Yr wythnos hon, aeth y Dirprwy Weinidog a’r Prif Chwip, Jane Hutt i ymweld ag un o’r prosiectau cymunedol yn y De sydd wedi elwa ar y rhaglen yn ddiweddar.


Dyrannwyd £100,000 i’r Hen Ysgol yn Llys\-faen yng ngogledd Caerdydd tuag at ailwampio ac ymestyn yr ysgol, sy’n 106 mlwydd oed, gan ei gwneud yn bosibl codi adeilad newydd yn lle’r adeilad dros dro sy’n gwasanaethu fel llyfrgell ac ystafell gyfarfod i’r gymuned ar hyn o bryd. 


Dywedodd Cadeirydd Ymddiriedolwyr yr Hen Ysgol, David Jones:



> Heb y grant hwn oddi wrth Lywodraeth Cymru, byddai’n gwaith dros yr 11 mlynedd diwethaf i weddnewid Hen Ysgol Llys\-faen wedi gorfod cael ei ohirio ymhellach eto. Nawr, rydyn ni’n gallu dweud yn bendant y bydd y gwaith ar y datblygiad hirddisgwyledig hwn yn dechrau yn 2020\.
> 
> 
> Bydd yr Hen Ysgol yn Llys\-faen yn newid i fod yn ganolfan fodern a hyblyg –  bydd yn ganolbwynt i’r gymuned, sy’n arbennig o bwysig gan y bydd y boblogaeth leol yn cynyddu’n aruthrol dros y blynyddoedd nesaf.


Dywedodd y Dirprwy Weinidog a’r Prif Chwip, Jane Hutt:



> Mae ein Rhaglen Cyfleusterau Cymunedol yn gyfle gwych sy’n cefnogi prosiectau lleol i esblygu a thyfu er budd eu hardal a’i hanghenion.
> 
> 
> “Mae cynnig grantiau fel y rhain i brosiectau a arweinir gan y gymuned yn helpu i wella cyfleusterau y mae gwir eu hangen ac sy’n cael llawer o ddefnydd. Mae’r rhain yn cynnwys unrhyw beth o ganolfannau cymunedol a lleoliadau crefyddol i fannau ar gyfer cymryd rhan yn y celfyddydau neu chwaraeon.


Mae’n bosibl gwneud cais i’r Rhaglen Cyfleusterau Cymunedol gydol y flwyddyn a gall sefydliadau ddarganfod mwy o wybodaeth drwy chwilio am y Rhaglen Cyfleusterau Cymunedol ar llyw.cymru







Translation:


 
The Welsh Government’s Community Facilities Programme provides grants for organisations to buy and improve well\-used community\-run buildings and projects.


Funding is awarded at two levels; small grants of under £25,000 and larger grants of up to £250,000 and is open to applications all year round.


157 projects have been funded since the programme launched in 2015 and this latest round brings the total grants to £28\.2 million.


Today’s £3\.7m announcement will enable almost £9m worth of projects to be delivered across the country.


In south Wales, the projects awarded £25,000 and under are:


* Ynyshir Boys and Girls Youth Club \- carry out essential maintenance;
* Friends of Aberdare Park \- create a splash pad at their currently disused paddling pool;
* Porthcawl Girl Guides \- refurbish their Guide Hut;
* RCT Women’s Aid \- create an office base in Aberdare;
* Swffryd Community Centre, Crumlin \- improve disabled access;
* Horn Development Association, Cardiff \- refurbish the toilets and showers at their recently reopened youth club;
* Abertillery Bluebirds AFC \- refurbish their kitchen and toilet areas;
* Aber Valley Communities Partnership \- resurface their splash pad;
* Bethany Baptist Church, Newport \- repair their roof and water damage to their meeting room;
* Hope Baptist Church, Bridgend \- demolish their outside toilets and create an accessible facility indoors.


The projects awarded up to £250,000 are:


* Aenon Baptist Church, Morriston \- refurbish their facility and replace a prefabricated building;
* Aman Valley Trotting Club \- create a kitchen and accessible toilet facilities at their event barn to enable wider community use;
* Cylch Meithrin Seren Fach, Mountain Ash \- refurbish their current building to enable them to increase the number of childcare places on offer;
* Glenwood Church, Llanederyn \- develop a health and wellbeing centre for the local community;
* Rhiwderin Community Centre, Newport \- repairs to the exterior of the building to enable currently unusable areas to be brought back into community use;
* Promo Cymru, Ebbw Vale Institute \- improve the Grade II building including roof repairs and upgrading of electrics;
* Panteg Employees Club \- create an indoor, multi\-sport facility to replace two currently unused tennis courts;
* Lisvane Old School \- refurbish the Old School building and replace a temporary building currently housing the library and community meeting space.


This week, the Deputy Minister and Chief Whip Jane Hutt visited one of the community projects in south Wales to recently benefit from the programme.


Lisvane Old School in north Cardiff has been awarded £100,000 towards refurbishing and extending the 106\-year\-old school, enabling them to replace a temporary building currently housing the library and meeting space.


Chairman of the Trustees for the Old School, David Jones, said:



> Without this grant from the Welsh Government, our 11 years of planning to transform Lisvane Old School would have been put on hold for even longer. We’re now able to confidently commit to this long\-awaited development starting in 2020\.
> 
> 
> Lisvane Old School will become a modern, flexible and up\-to\-date centre \- a hub for the community and particularly important as the local population is set to vastly expand in the coming years.


The Deputy Minister and Chief Whip Jane Hutt said:



> Our Community Facilities Programme is a fantastic opportunity which supports local projects to evolve and grow for their area and its needs.
> 
> 
> Offering grants likes these to community\-led projects helps to improve regularly\-accessed and much needed facilities. These include anything from community centres and religious venues to spaces for art and sports.”
> 
> 
> Applications for the Community Facilities Programme are open year\-round and organisations can find out more by searching for Community Facilities Programme on gov.wales.